LV Eiropas Savienības Oficiālais Vēstnesis C 173/22

PAZIŅOJUMS PAR PIETEIKUMU, LAI SAŅEMTU ŠĶIDRO UN GĀZVEIDA OGĻŪDEŅRAŽU MEKLĒŠANAS ATĻAUJU AR NOSAUKUMU VITA

ITĀLIJAS REPUBLIKA – SICĪLIJAS REĢIONS

RŪPNIECĪBAS REĢIONĀLAIS ĢENERĀLDIREKTORĀTS – KALNRŪPNIECĪBAS REĢIONĀLĀ ADMINISTRĀCIJA

OGĻŪDEŅRAŽU UN ĢEOTERMIJAS REĢIONĀLAIS BIROJS (U.R.I.G.)

2009/C 173/11

Sabiedrība Edison S.p.A. ar juridisko adresi Milano, Foro Buonaparte no 31, C.F. 02349731204, 2006. gada 10. maijā iesniedza pieteikumu un 2007. gada 2. augustā papildu pieteikumu par apgabala robežpunktu maiņu, kurus tā iesniedza Rūpniecības ģenerāldirektoram (adrese: Via Ugo La Malfa n o 87/89, c.a.p. 90146 Palermo) – kompetentajai personai kalnrūpniecības atļauju izsniegšanā Sicīlijas reģiona teritorijā – lai saskaņā ar 2000. gada 3. jūlija reģionālo likumu L.R.S. Nr. 14 par Direktīvas 94/22/EK transponēšanu un piemērošanu saņemtu šķidro un gāzveida ogļūdeņražu meklēšanas atļauju ar nosaukumu “Vita” apgabalā, kas aptver 68 210 ha un atrodas Sicīlijas rietumos Palermo un Trapāni provinču teritorijā. Minētais apgabals ziemeļos, austrumos un dienvidos robežojas ar apgabaliem, uz kuriem neattiecas atļaujas. Rietumos, gar līniju starp F un G punktiem, tas robežojas ar atļaujas “Lippone-Mazara del Vallo” apgabalu.

Palermo provinces attiecīgā pašvaldība ir Monreale. Trapāni provinces attiecīgās pašvaldības ir Alcamo, Buseto Palizzolo, Calatafimi, Castelvetrano, Gibellina, Partanna, Salaparuta, Salemi, Santa Ninfa, Trapani, Vita, Castellammare del Golfo un Mazara del Vallo.

Atļaujas pieteikums attiecas uz apgabalu, kura perimetru veido nepārtraukta līnija, kas savieno punktus A, B, C, D, E, F, G, kuru atrašanās vieta noteikta šādi:

A. punkts, kas atrodas 173 m augstumā virs jūras līmeņa uz dienvidaustrumiem no apdzīvotas vietas Guarli un atbilst dzelzceļa līnijas Palermo-Trapāni tilta ziemeļaustrumu stūrim (aptuveni 1 km uz austrumiem no Fulgatore stacijas);

B. punkts, kas atrodas 295 m augstumā virs jūras līmeņa (C. Polizzi ziemeļrietumu stūrī) uz dienvidaustrumiem no apdzīvotas vietas Alcamo;

C. punkts, kas atbilst vietējas nozīmes ceļa Nr. 19 (starp Ruderi di Salaparuta un Salaparuta) 2 kilometru atzīmei (robežakmenim) un atrodas Contrada San Giuseppe, uz dienvidaustrumiem no apdzīvotas vietas Ruderi di Salaparuta;

D. trigonometriskais punkts 231 m augstumā virs jūras līmeņa, atrodas blakus C. del Barone apdzīvotā vietā Contrada Baiata, aptuveni 575 m uz dienvidiem no “Le quattro vie” krustcelēm;

E. trigonometriskais punkts 151 m augstumā virs jūras līmeņa, atrodas Contrada Trinità, Trinità baznīcas dienvidaustrumu stūrī;

F. punkts, kas atbilst cementbetona stabam pie akas 200 m augstumā un atrodas 275 m uz austrumiem no lauku ceļa, kas no dienvidu puses ved uz Borgo Aquila tāda paša nosaukuma rajonā. Punkts atbilst atļaujas “Lippone-Mazara del Vallo” F punktam;

G. punkts, kas atbilst cementbetona stabam Case Aquila rietumu stūrī 13 m augstumā tāda paša nosaukuma rajonā. Punkts atbilst atļaujas “Lippone-Mazara del Vallo” G punktam.

Stabi, kas atbilst F un G punktam, ir prizmas formas, ar kvadrātveida pamatu, kura sānu malu garums ir 20 cm. Augšgalā staba šķautnes nosliecas slīpi, veidojot piramīdas veida laukumus. Katram stabiņam uz viena no vertikālajiem laukumiem ir iegravēti divi sakrustoti āmuri un burti “C.M”, un pretējā pusē burts F vai G – atbilstoši attiecīgajam punktam.

Ģeogrāfiskās koordinātas

Punkts Ziemeļu platums Austrumu garums (M. Mario) A 37°57′05,01″ 00°14′43,79″ B 37°58′07,64″ 00°31′50,97″ C 37°46′24,84″ 00°32′34,14″ D 37°40′59,76″ 00°25′46,21″ E 37°41′07,85″ 00°18′08,96″ F 37°44′40,50″ 00°17′07,60″ G 37°45′41,20″ 00°16′23,50″

Atļaujas pieteikumu attiecībā uz šo apgabalu ieinteresētās personas var iesniegt 90 dienu laikā pēc šā paziņojuma publicēšanas Eiropas Savienības Oficiālajā Vēstnesī. Pēc minētā termiņa beigām iesniegtos pieteikumus neizskatīs. Dekrētu, ar kuru piešķir izpētes atļauju, pieņems sešu mēnešu laikā pēc tam, kad būs beidzies termiņš, kurā konkurējošie uzņēmumi var iesniegt pieteikumus. Saskaņā ar Direktīvas 94/22EK 5. panta 1. punkta noteikumiem paziņojam arī, ka kritēriji, uz kuru pamata izsniegs izpētes atļaujas, meklēšanas atļaujas un ieguves atļaujas, jau ir publicēti Eiropas Savienības Oficiālajā Vēstnesī 1998. gada 19. decembra numurā C 396 ar atsauci uz Itālijas Republikas prezidenta 1996. gada 25. novembra dekrētu Nr. 625 (publicēts 1996. gada 14. decembrī Itālijas Republikas Oficiālajā Vēstnesī (Gazzetta Ufficiale della Repubblica Italiana) Nr. 293) par minētās direktīvas transponēšanu Itālijas tiesību aktos un piemērošanu, un ir sīkāk izklāstīti iepriekš minētajā Sicīlijas reģiona 2000. gada 3. jūlija likumā Nr. 14, kuru publicēja 2000. gada 7. jūlijā Sicīlijas reģiona Oficiālajā Vēstnesī (Gazzetta Ufficiale della Regione Siciliana) Nr. 32.

Šīs darbības veikšanas vai pārtraukšanas prasības un nosacījumi, kas noteikti ar iepriekšminēto Sicīlijas reģiona 2000. gada 3. jūlija likumu Nr. 14 un ar Rūpniecības ģenerāldirektora (Assessore per l’Industria) 2003. gada 30. oktobra Dekrētu Nr. 91 un 2004. gada 20. oktobra Dekrētu Nr. 88 pieņemtajām standarta specifikācijām (Disciplinare Tipo), attiecīgi publicēti Sicīlijas reģiona Oficiālajā Vēstnesī2003. gada 14. novembra 49. numura I daļā un 2004. gada 5. novembra 46. numura I daļā.

Pieteikuma dokumentācija pieejama visām ieinteresētajām personām Reģionālā rūpniecības un kalnrūpniecības departamenta Ogļūdeņražu un ģeotermijas reģionālajā birojā (Ufficio Regionale per gli Idrocarburi e la Geotermia del Dipartimento del Corpo Regionale delle Miniere) adresē Via Ugo La Malfa no 101 c.a.p. 90146 Palermo, Italia.